ศาล รธน. นัด 2 ธ.ค. ชี้ชะตา “ตู่” ขาดคุณสมบัตินายกฯ หรือไม่ ปมอยู่บ้านพัก ขรก.หลังเกษียณ
ศาลรัฐธรรมนุญ นัด 2 ธ.ค. ชี้ชะตา “ตู่” ขาดคุณสมบัตินายกฯ หรือไม่ ปมอยู่บ้านพักข้าราชการหลังเกษียณ
ศาลรัฐธรรมนุญ นัด 2 ธ.ค. ชี้ชะตา “ตู่” ขาดคุณสมบัตินายกฯ หรือไม่ ปมอยู่บ้านพักข้าราชการหลังเกษียณ
4 พ.ย. 2563

ศาลรัฐธรรมนูญพิจารณากรณีที่ประธานสภาผู้แทนราษฎรส่งคำร้องขอให้วินิจฉัยตามรัฐธรรมนูญมาตรา 170 วรรคสาม ประกอบมาตรา 82 ว่า ความเป็นรัฐมนตรีของ พล.อ.ประยุทธ์ จันทร์โอชา นายกรัฐมนตรีและ รมว.กลาโหม สิ้นสุดลงเฉพาะตัวตามรัฐธรรมนูญ มาตรา 170 วรรคหนึ่ง (4) ประกอบมาตรา 160 (5) และมาตรา 170 วรรคหนึ่ง (5) ประกอบมาตรา 186 วรรคหนึ่ง และมาตรา 184 วรรคหนึ่ง (3) หรือไม่
โดยศาลอภิปรายเพื่อนำไปสู่การวินิจฉัยแล้วเห็นว่า คดีมีข้อเท็จจริงเพียงพอที่จะพิจารณาวินิฉัยได้ จึงยุติการไต่สวน และกำหนดนัดแถงด้วยวาจา ปรึกษาหารือ และลงมติ และอ่านคำวินิจฉัยให้คู่กรณีฟังในวันพุธที่ 2 ธันวาคม 2563 เวลา 15.00 น.
กรณีดังกล่าวเป็นผลพวงจากการอภิปรายไม่ไว้วางใจรัฐบาลเมื่อวันที่ 25-27 ก.พ.63 พรรคร่วมฝ่ายค้าน นำโดย นายสมพงษ์ อมรวิวัฒน์ และคณะ ได้ยื่นคำร้องต่อประธานสภาผู้แทนราษฎรเพื่อขอให้ส่งคำร้องไปยังศาลรัฐธรรมนูญวินิจฉัยความเป็นรัฐมนตรีของ พล.อ.ประยุทธ์ เนื่องจากเกษียณอายุราชการแล้วแต่ยังใช้สิทธิอยู่อาศัยบ้านพักราชการ